                            EURÓPSKA
                            KOMISIA

                                                   V Bruseli 7. 5. 2015
                                                   COM(2015) 209 final

                                                   Embargo vista

                                        Odporúčanie

                                  ROZHODNUTIE RADY

     o uložení pokuty Španielsku za manipuláciu s údajmi o deficite v autonómnej oblasti
                                         Valencia

SK                                                                                SK
 ---pagebreak---                                             DÔVODOVÁ SPRÁVA

     1.      POZADIE ODPORÚČANIA
     Podľa článku 126 ods. 1 Zmluvy o fungovaní Európskej únie (ZFEÚ) sa členské štáty musia
     vyhýbať nadmernému deficitu verejných financií. Údaje o deficite verejných financií a
     verejnom dlhu relevantné pre uplatňovanie článkov 121 a 126 ZFEÚ alebo Protokolu o
     postupe pri nadmernom deficite, ktorý tvorí prílohu k zmluvám, sú dôležitým podkladom na
     koordináciu hospodárskych politík v Únii.
     Nariadenie Európskeho parlamentu a Rady (EÚ) č. 1173/2011 zo 16. novembra 2011 o
     účinnom presadzovaní rozpočtového dohľadu v eurozóne1 stanovuje systém sankcií na
     posilnenie presadzovania rozpočtového dohľadu v eurozóne. Aby sa zamedzilo skresleniu
     údajov o deficite verejných financií a verejnom dlhu, či už ide o zámer, alebo hrubú
     nedbalosť, článok 8 ods. 1 uvedeného nariadenia stanovuje, že Rada môže na odporúčanie
     Komisie rozhodnúť o uložení pokuty zodpovednému členskému štátu.
     Článok 8 ods. 3 nariadenia (EÚ) č. 1173/2011 splnomocňuje Komisiu, aby uskutočnila
     akékoľvek potrebné vyšetrovanie, ak skonštatuje, že existujú závažné známky možného
     skreslenia údajov o deficite verejných financií a verejnom dlhu. Tá 11. júla 2014 otvorila
     vyšetrovanie manipulácie so štatistikami v Španielsku podľa nariadenia (EÚ) č. 1173/2011.
     V súlade s článkom 6 delegovaného rozhodnutia Komisie 2012/678 boli Španielsku 19.
     februára 2015 zaslané predbežné zistenia tohto vyšetrovania na pripomienkovanie. Komisia
     ho vyzvala, aby písomné pripomienky o predbežných zisteniach predložilo do 19. marca
     2015. Urobilo tak 24. marca 2015.
     Komisia [xx] mája 2015 prijala správu o vyšetrovaní manipulácie so štatistikami v Španielsku
     podľa nariadenia (EÚ) č. 1173/20112 (ďalej len „správa“), v ktorej zohľadnila pripomienky
     Španielska.
     Správa konštatuje, že jeden z útvarov verejnej správy Španielskeho kráľovstva, a to
     Regionálny audítorský úrad autonómnej oblasti Valencia (Intervención General de la
     Generalidad Valenciana – IGGV), sa dopustil hrubej nedbalosti, keď nezaznamenal výdavky
     na zdravotníctvo a nedodržal akruálny princíp v národných účtoch (podľa ESÚ 1995), čo
     viedlo k tomu, že Eurostatu boli v marci 2012 oznámené chybné údaje o deficite verejných
     financií Španielska. Okrem toho sa v správe dospelo k záveru, že nezaznamenanie výdavkov
     nebolo napravené, hoci informácie o existencii a rozsahu tohto problému boli verejne
     dostupné v správach Regionálneho dvora audítorov.
     Podmienky stanovené v článku 8 ods. 1 nariadenia (EÚ) č. 1173/2011, aby sa Rade mohlo
     odporučiť uložiť pokutu dotknutému členskému štátu, sú splnené. Odporúčanie opodstatňuje
     skreslenie údajov o deficite, ku ktorému došlo v marci 2012, keď Španielsko Eurostatu
     poskytlo chybné informácie – teda po tom, čo 13. decembra 2011 nadobudlo účinnosť
     spomínané nariadenie. Podľa článku 8 ods. 2 nariadenia výška pokuty nesmie presiahnuť
     0,2 % posledného hrubého domáceho produktu (HDP) dotknutého členského štátu.

     2.      VÝPOČET POKUTY
     Podľa článku 14 delegovaného rozhodnutia Komisie 2012/678/EÚ z 29. júna 2012 o
     vyšetrovaní a pokutách v súvislosti s manipulovaním štatistík, ako je uvedené v nariadení

     1
            Ú. v. EÚ L 306, 23.11.2011, s. 1.
     2
            […]

SK                                                 2                                                SK
 ---pagebreak---      (EÚ) č. 1173/20113, by Komisia mala zabezpečiť, aby odporúčaná pokuta bola účinná,
     primeraná a odrádzajúca. Pokuta sa stanovuje v dvoch krokoch. Komisia najprv určí
     referenčnú sumu. Tá sa následne môže po zohľadnení osobitných okolností daného prípadu
     zvýšiť alebo znížiť.
     Podľa článku 14 ods. 2 delegovaného rozhodnutia Komisie 2012/678/EÚ sa referenčná výška
     pokuty rovná 5 % vplyvu skreslenia deficitu verejných financií Španielska za príslušné roky,
     na ktoré sa vzťahuje oznámenie v rámci postupu pri nadmernom deficite. Revízia výdavkov,
     ktoré oznámilo Španielske kráľovstvo v rámci postupu pri nadmernom deficite v apríli 2012,
     zodpovedajúca nezaplateným výdavkom (najmä) na zdravotníctvo, predstavovala 1,893
     miliardy EUR. Referenčná suma je teda 94,65 milióna EUR.
     So zreteľom na kritériá stanovené v článku 14 ods. 3 písm. a) delegovaného rozhodnutia
     Komisie 2012/678/EÚ sa v správe konštatuje, že vzhľadom na obmedzený vplyv na celkový
     deficit Španielskeho kráľovstva skreslenie údajov nemalo zásadný vplyv na fungovanie
     posilneného hospodárskeho riadenia Únie. Španielsko navyše správne údaje o deficite
     oznámilo len krátko po tom, čo v apríli 2012 uverejnilo tie chybné, čo umožnilo revidovať
     údaje o španielskom deficite ešte v priebehu toho istého roku. Komisia sa preto domnieva, že
     vzhľadom na konkrétne okolnosti Španielskemu kráľovstvu možno priznať zníženie pokuty
     s týmto odôvodnením.
     So zreteľom na kritériá stanovené v článku 14 ods. 3 písm. b) delegovaného rozhodnutia
     Komisie 2012/678/EÚ správa uvádza, že skreslenie bolo spôsobené hrubou nedbalosťou.
     Nekonštatuje, že by skreslenie bolo spôsobené úmyselne, a za daných okolností sa v tejto
     súvislosti výška pokuty nijako neupravuje.
     So zreteľom na kritériá stanovené v článku 14 ods. 3 písm. c) delegovaného rozhodnutia
     Komisie 2012/678/EÚ sa v správe konštatuje, že za skreslenie údajov je v podstate
     zodpovedný jeden zo subjektov verejnej správy Španielskeho kráľovstva (pozri najmä oddiel
     3 správy). Komisia sa nazdáva, že za daných okolností Španielskemu kráľovstvu možno
     priznať zníženie pokuty s týmto odôvodnením.
     Hoci v správe sa tiež konštatuje, že informácie o existencii a rozsahu problému boli už mnoho
     rokov verejne dostupné v správach Regionálneho dvora audítorov, táto okolnosť
     nemotivovala zvýšenie pokuty, keďže počas väčšej časti vyšetrovaného obdobia, t. j. až do 13.
     decembra 2011, keď nadobudlo účinnosť nariadenie (EÚ) č. 1173/2011, sa v právnych
     predpisoch členským štátom neukladali nijaké pokuty za skreslenie údajov o deficite
     verejných financií a verejnom dlhu.
     So zreteľom na kritériá stanovené v článku 14 ods. 3 písm. d) delegovaného rozhodnutia
     Komisie 2012/678/EÚ sa vychádza z toho, že referenčná suma by sa mala rovnať
     najvyššiemu zistenému rozsahu a vynásobiť počtom rokov v štvorročnom období od
     posledného oznámenia, počas ktorých došlo k príslušnému skresleniu. Pri vyšetrovaní sa
     zistilo skreslenie údajov o deficite španielskych verejných financií za viacero rokov, a to už
     od roku 1988 (pozri najmä oddiely 2.3 a 3 správy). Keďže nariadenie (EÚ) č. 1173/2011 však
     nadobudlo účinnosť až 13. decembra 2011 a predtým v právnych predpisoch neboli zakotvené
     sankcie za skresľovanie údajov o deficite verejných financií a verejnom dlhu, vzhľadom na
     konkrétne okolnosti sa v tejto súvislosti výška pokuty nijako neupravuje.
     So zreteľom na kritériá stanovené v článku 14 ods. 3 písm. e) delegovaného rozhodnutia
     Komisie 2012/678/EÚ správa konštatuje, že španielske štatistické orgány a všetky dotknuté
     subjekty preukázali počas vyšetrovania vysokú mieru spolupráce a poskytli Komisii
     požadované informácie potrebné na vyšetrovanie (pozri najmä oddiel 3 správy). Komisia sa
     3
            Ú. v. EÚ L 306, 6.11.2012, s. 21.

SK                                                 3                                                  SK
 ---pagebreak---      nazdáva, že za daných okolností Španielskemu kráľovstvu možno priznať zníženie pokuty s
     týmto odôvodnením. V tejto súvislosti brala istý zreteľ na svoju prax v oblasti hospodárskej
     súťaže, kde pokutu možno s ohľadom na spoluprácu pri vyšetrovaní znížiť až o 50 %.
     S globálnym prihliadnutím na spoluprácu Španielskeho kráľovstva počas vyšetrovania, ako aj
     na ďalšie poľahčujúce okolnosti v tomto konkrétnom prípade uvedené vyššie Komisia
     odporúča Rade, aby Španielsku uložila pokutu vo výške 18,93 milióna EUR, čo zodpovedá
     20 % referenčnej sumy.
     Článok 8 ods. 2 nariadenia (EÚ) č. 1173/2011 stanovuje, že celková suma pokuty by nemala
     prekročiť 0,2 % posledného hrubého domáceho produktu (HDP) Španielskeho kráľovstva.
     Odporúčaná pokuta 0,2 % HDP Španielska za rok 2014 neprekračuje.

     3.      ZÁVER A ODPORÚČANIE
     Záverom sa v správe Komisie konštatuje, že jeden zo subjektov verejnej správy Španielskeho
     kráľovstva (IGGV) sa dopustil hrubej nedbalosti, keď nezaznamenal výdavky na
     zdravotníctvo (a nedodržal akruálny princíp) v národných účtoch (podľa ESÚ 1995), čo
     viedlo k tomu, že Eurostatu boli v roku 2012, t. j. po nadobudnutí účinnosti nariadenia (EÚ)
     č. 1173/2011, oznámené chybné údaje o deficite verejných financií. Na základe týchto zistení
     Komisia odporúča Rade, aby bola Španielskemu kráľovstvu uložená pokuta vo výške 18,93
     milióna EUR.

SK                                                4                                                 SK
 ---pagebreak---                                                   Odporúčanie

                                             ROZHODNUTIE RADY

         o uložení pokuty Španielsku za manipuláciu s údajmi o deficite v autonómnej oblasti
                                             Valencia

     RADA EURÓPSKEJ ÚNIE,
     so zreteľom na Zmluvu o fungovaní Európskej únie,

     so zreteľom na nariadenie Európskeho parlamentu a Rady (EÚ) č. 1173/2011 zo 16.
     novembra 2011 o účinnom presadzovaní rozpočtového dohľadu v eurozóne4, a najmä na jeho
     článok 8 ods. 1,

     so zreteľom na delegované rozhodnutie Komisie 2012/678/EÚ z 29. júna 2012 o vyšetrovaní
     a pokutách v súvislosti s manipulovaním štatistík, ako je uvedené v nariadení (EÚ)
     č. 1173/20115,

     so zreteľom na správu Komisie o vyšetrovaní manipulácie so štatistikami v Španielsku podľa
     nariadenia (EÚ) č. 1173/2011 prijatú [xx] mája 20156,

     so zreteľom na odporúčanie Komisie,
     keďže:
     (1)      Podľa článku 126 ods. 1 Zmluvy o fungovaní Európskej únie (ZFEÚ) sa členské štáty
              musia vyhýbať nadmernému deficitu verejných financií. Údaje o deficite verejných
              financií a verejnom dlhu relevantné pre uplatňovanie článkov 121 a 126 ZFEÚ alebo
              Protokolu o postupe pri nadmernom deficite, ktorý tvorí prílohu k zmluvám, sú
              dôležitým podkladom na koordináciu hospodárskych politík v Únii.
     (2)      S cieľom posilniť presadzovanie rozpočtového dohľadu v eurozóne a zamedziť
              skresľovaniu údajov o deficite verejných financií a verejnom dlhu, či už ide o zámer,
              alebo hrubú nedbalosť, Rada môže na odporúčanie Komisie rozhodnúť o uložení
              pokuty zodpovednému členskému štátu.
     (3)      Komisia 11. júla 2014 otvorila vyšetrovanie manipulácie so štatistikami v Španielsku
              podľa nariadenia (EÚ) č. 1173/2011. V súlade s delegovaným rozhodnutím Komisie
              2012/678 boli Španielsku 19. februára 2015 zaslané predbežné zistenia vyšetrovania
              na pripomienkovanie. Španielsko písomné pripomienky k predbežným zisteniam
              predložilo 24. marca 2015.
     (4)      Komisia [xx] mája 2015 prijala správu o vyšetrovaní manipulácie so štatistikami v
              Španielsku podľa nariadenia (EÚ) č. 1173/2011, v ktorej zohľadnila pripomienky
              Španielska.
     (5)      Komisia v správe konštatuje, že jeden z útvarov španielskej verejnej správy, a to
              Regionálny audítorský úrad autonómnej oblasti Valencia, sa dopustil hrubej

     4
              Ú. v. EÚ L 306, 23.11.2011, s. 1.
     5
              Ú. v. EÚ L 306, 6.11.2012, s. 21.
     6
              […]

SK                                                    5                                               SK
 ---pagebreak---             nedbalosti, keď nezaznamenal výdavky na zdravotníctvo a nedodržal akruálny princíp
            v národných účtoch, čo viedlo k tomu, že Komisii (Eurostatu) boli v marci 2012
            oznámené chybné údaje o deficite verejných financií Španielska. Na základe zistení
            Komisie je opodstatnené konštatovať, že v marci 2012, keď Španielsko poskytlo
            Eurostatu chybné údaje, došlo ku skresleniu údajov o deficite z dôvodu hrubej
            nedbalosti. Tieto prvky odôvodňujú uloženie pokuty.
     (6)    Výška pokuty nesmie prekročiť 0,2 % hrubého domáceho produktu Španielska za rok
            2014.
     (7)    Referenčná výška pokuty by sa mala rovnať 5 % vplyvu skreslenia deficitu verejných
            financií Španielska za príslušné roky, na ktoré sa vzťahuje oznámenie v rámci postupu
            pri nadmernom deficite. Revízia výdavkov, ktoré oznámilo Španielske kráľovstvo v
            rámci postupu pri nadmernom deficite v apríli 2012, predstavovala 1,893 miliardy
            EUR. Referenčná suma by sa teda mala stanoviť na 94,65 milióna EUR.
     (8)    So zreteľom na kritériá stanovené v článku 14 ods. 3 písm. a) delegovaného
            rozhodnutia Komisie 2012/678/EÚ správa Komisie konštatuje, že vzhľadom na
            obmedzený vplyv na celkový deficit Španielskeho kráľovstva skreslenie údajov
            nemalo zásadný vplyv na fungovanie posilneného hospodárskeho riadenia Únie.
            Okrem toho sa dospelo k záveru, že správne informácie boli oznámené len krátko po
            tom, čo v apríli 2012 boli uverejnené tie chybné, čo umožnilo revidovať údaje o
            španielskom deficite ešte v priebehu toho istého roku. Tieto prvky odôvodňujú
            zníženie pokuty.
     (9)    So zreteľom na kritériá stanovené v článku 14 ods. 3 písm. b) delegovaného
            rozhodnutia Komisie 2012/678/EÚ správa Komisie konštatuje, že skreslenie bolo
            spôsobené hrubou nedbalosťou. V tejto súvislosti by sa výška pokuty nemala nijako
            upravovať.
     (10)   So zreteľom na kritériá stanovené v článku 14 ods. 3 písm. c) delegovaného
            rozhodnutia Komisie 2012/678/EÚ správa Komisie konštatuje, že za skreslenie údajov
            je v podstate zodpovedný len jeden zo subjektov španielskej verejnej správy. Tieto
            prvky odôvodňujú zníženie pokuty.
     (11)   So zreteľom na kritériá stanovené v článku 14 ods. 3 písm. d) delegovaného
            rozhodnutia Komisie 2012/678/EÚ správa Komisie konštatuje, že pokuta sa môže
            vzťahovať na tie skutky členského štátu, ku ktorým došlo od 13. decembra 2011, keď
            nadobudlo účinnosť nariadenie (EÚ) č. 1173/2011, až do začiatku vyšetrovania.
            Zároveň dospela k záveru, že nesprávne vykázané údaje o deficite boli opravené v
            oznámení v rámci postupu pri nadmernom deficite z októbra 2012. V tejto súvislosti
            by sa vzhľadom na dĺžku obdobia, keď boli údaje skreslené, výška pokuty nemala
            nijako upravovať.
     (12)   So zreteľom na kritériá stanovené v článku 14 ods. 3 písm. e) delegovaného
            rozhodnutia Komisie 2012/678/EÚ správa Komisie konštatuje, že španielske
            štatistické orgány a všetky dotknuté subjekty preukázali pri vyšetrovaní vysokú mieru
            spolupráce. Tieto prvky odôvodňujú zníženie pokuty.
     (13)   Vzhľadom na tieto okolnosti by sa pokuta pre Španielsko mala stanoviť na 18,93
            milióna EUR,

SK                                                6                                                 SK
 ---pagebreak---      PRIJALA TOTO ROZHODNUTIE:

                                              Článok 1
     Španielsku sa ukladá pokuta vo výške 18,93 milióna EUR pre skreslenie údajov o deficite
     verejných financií spôsobené hrubou nedbalosťou, ako sa uvádza v správe Európskej komisie
     z vyšetrovania manipulácie so štatistikami v Španielsku podľa nariadenia (EÚ) č. 1173/2011.

                                              Článok 2
     Toto rozhodnutie je určené Španielskemu kráľovstvu.

     V Bruseli

                                               Za Radu
                                               predseda

SK                                               7                                                 SK


               EURÓPSKA KOMISIA
            V Bruseli14. 9. 2015
            COM(2015) 430 final
            2015/0193(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               V nariadení Rady (ES) č. 539/2001
                  1
                sa uvádza zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti. Nariadenie (ES) č. 539/2001 uplatňujú všetky členské štáty s výnimkou Írska a Spojeného kráľovstva.

               Nariadením Európskeho parlamentu a Rady (EÚ) č. 509/2014
                  2
                sa zmenilo nariadenie Rady (ES) č. 539/2001 tak, že 19 krajín bolo presunutých do prílohy II, v ktorej sa uvádza zoznam tretích krajín, ktorých štátni príslušníci sú oslobodení od vízovej povinnosti. Ide o týchto 19 krajín: Dominika, Grenada, Kiribati, Kolumbia, Marshallove ostrovy, Mikronézia, Nauru, Palau, Peru, Samoa, Spojené arabské emiráty, Svätá Lucia, Svätý Vincent a Grenadíny, Šalamúnove ostrovy, Tonga, Trinidad a Tobago, Tuvalu, Vanuatu a Východný Timor. Odkaz na každú z týchto krajín v prílohe II je doplnený poznámkou pod čiarou, v ktorej sa uvádza, že „oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.“

               Nariadenie (EÚ) č. 509/2014 bolo prijaté 20. mája 2014 a účinnosť nadobudlo 9. júna 2014. Komisia v júli 2014 predložila Rade odporúčanie, aby ju Rada poverila začať rokovania o dohodách o zrušení vízovej povinnosti s každou z týchto 17 krajín: Dominika, Grenada, Kiribati, Marshallove ostrovy, Mikronézia, Nauru, Palau, Samoa, Spojené arabské emiráty, Svätá Lucia, Svätý Vincent a Grenadíny, Šalamúnove ostrovy, Tonga, Trinidad a Tobago, Tuvalu, Vanuatu a Východný Timor
                  3
               . Dňa 9. októbra 2014 Rada vydala smernice na rokovania určené Komisii.

               Prvá séria dohôd o zrušení vízovej povinnosti bola podpísaná 6. mája 2015 (Spojené arabské emiráty), 26. mája 2015 (Východný Timor) a 28. mája 2015 (Dominika, Grenada, Svätá Lucia, Svätý Vincent a Grenadíny, Samoa, Trinidad a Tobago a Vanuatu) a tieto dohody sa predbežne vykonávajú odo dňa podpísania až do nadobudnutia ich platnosti.

               Rokovania s Palau sa začali 17. decembra 2014 a viedli sa prostredníctvom výmeny listov. V rámci ďalších rokovaní sa dosiahla dohoda o všetkých aspektoch. Hlavní vyjednávači parafovali dohodu prostredníctvom výmeny listov 27. mája 2015 (Palau) a 10. júna 2015 (Únia). Členské štáty boli informované na zasadnutí pracovnej skupiny Rady pre víza, ktoré sa konalo 15. júna 2015.

               2.PRÁVNY ZÁKLAD

               Pokiaľ ide o Úniu, právnym základom dohody je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Pripojený návrh predstavuje právny nástroj na uzavretie dohody. Rada rozhodne kvalifikovanou väčšinou po podpise dohody v mene Únie osobou, ktorú určí predsedníctvo Rady, a po získaní súhlasu Európskeho parlamentu v súlade s článkom 218 ods. 6 druhým pododsekom písm. a) ZFEÚ.

               3.VÝSLEDOK ROKOVANÍ

               Komisia sa domnieva, že ciele stanovené Radou v jej smerniciach na rokovania boli dosiahnuté a návrh dohody o zrušení vízovej povinnosti je pre Úniu prijateľný.

               Konečný obsah dohody možno zhrnúť takto:

               Účel

               Dohoda umožňuje občanom Európskej únie a občanom Palau cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia.

               S cieľom zabezpečiť rovnaké zaobchádzanie so všetkými občanmi EÚ sa do dohody zahrnulo ustanovenie, v ktorom sa uvádza, že Palau môže pozastaviť vykonávanie dohody alebo dohodu vypovedať len vo vzťahu ku všetkým členským štátom Európskej únie a rovnako Únia môže pozastaviť vykonávanie dohody alebo dohodu vypovedať len v mene všetkých svojich členských štátov.

               Osobitné postavenie Spojeného kráľovstva a Írska je vyjadrené v preambule.

               Rozsah pôsobnosti

               Zrušenie vízovej povinnosti sa vzťahuje na všetky kategórie osôb (držitelia bežných, diplomatických, služobných/úradných a špeciálnych pasov) cestujúcich na akékoľvek účely okrem účelov vykonávania platenej činnosti. V prípade kategórie osôb cestujúcich na účely vykonávania platenej činnosti má každý členský štát, ako aj Palau naďalej možnosť uložiť vízovú povinnosť štátnym príslušníkom druhej zmluvnej strany v súlade s uplatniteľným právom Únie alebo vnútroštátnym právom. Aby sa zabezpečilo zosúladené vykonávanie, k dohode je pripojené spoločné vyhlásenie týkajúce sa výkladu kategórie osôb cestujúcich na účely vykonávania platenej činnosti.

               Dĺžka pobytu

               Dohoda umožňuje občanom Európskej únie a občanom Palau cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia. K dohode je pripojené spoločné vyhlásenie týkajúce sa výkladu uvedeného obdobia 90 dní v rámci akéhokoľvek 180-dňového obdobia.

               V dohode sa zohľadňuje postavenie členských štátov, ktoré ešte v plnom rozsahu neuplatňujú schengenské acquis. Dovtedy, kým tieto štáty nebudú súčasťou schengenského priestoru bez vnútorných hraníc, zrušením vízovej povinnosti sa štátnym príslušníkom Palau udeľuje právo zdržiavať sa 90 dní v rámci akéhokoľvek 180-dňového obdobia na území každého z týchto členských štátov (v súčasnosti ide o Bulharsko, Cyprus, Chorvátsko a Rumunsko) bez ohľadu na obdobie vypočítané pre celý schengenský priestor.

               Územná pôsobnosť

               Dohoda obsahuje ustanovenia týkajúce sa jej územnej pôsobnosti: v prípade Francúzska a Holandska by štátni príslušníci Palau zrušením vízovej povinnosti získali právo zdržiavať sa iba na európskych územiach týchto členských štátov.

               Vyhlásenia

               Okrem spoločných vyhlásení, ktoré už boli uvedené, sú k dohode pripojené ďalšie dve spoločné vyhlásenia týkajúce sa:

               –pridruženia Nórska, Islandu, Švajčiarska a Lichtenštajnska k vykonávaniu, uplatňovaniu a vývoju schengenského acquis,

               –úplného šírenia informácií o obsahu a dôsledkoch dohody o zrušení víz a súvisiacich záležitostiach, ako sú podmienky vstupu.

               4.ZÁVER

               Na základe uvedených výsledkov Komisia navrhuje, aby Rada po získaní súhlasu Európskeho parlamentu schválila dohodu medzi Európskou úniou a Palau o zrušení vízovej povinnosti pri krátkodobých pobytoch.

               2015/0193 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Komisia rokovala v mene Európskej únie o Dohode s Palauskou republikou (ďalej len „Palau“) o zrušení vízovej povinnosti pri krátkodobých pobytoch (ďalej len „dohoda“).

               (2)Dohoda bola podpísaná v mene Európskej únie dňa …….2015 a predbežne sa vykonáva odo dňa nasledujúceho po tomto dátume s výhradou jej možného neskoršieho uzavretia v súlade s rozhodnutím Rady……../……/EÚ z [………….].

               (3)Táto dohoda by sa mala schváliť.

               (4)Touto dohodou sa zriaďuje spoločný výbor pre správu dohody, ktorý prijme svoj rokovací poriadok. V tomto prípade je vhodné zabezpečiť, aby sa pozícia Únie prijala v zjednodušenom konaní.

               (5)V súlade s Protokolom o postavení Spojeného kráľovstva a Írska s ohľadom na priestor slobody, bezpečnosti a spravodlivosti a s Protokolom o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Palau o zrušení vízovej povinnosti pri krátkodobých pobytoch.

               Článok 2

               Predseda Rady vykoná oznámenie podľa článku 8 ods. 1 dohody
                  4
               .

               Článok 3

               Komisia, ktorej pomáhajú odborníci z členských štátov, zastupuje Úniu v spoločnom výbore odborníkov zriadenom na základe článku 6 dohody.

               Článok 4

               Pozíciu Únie v rámci spoločného výboru odborníkov k prijatiu jeho rokovacieho poriadku, ako sa vyžaduje v článku 6 ods. 4 dohody, prijme Komisia po porade s osobitným výborom ustanoveným Radou.

               Článok 5

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

                     (2)
                  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

                     (3)
                  COM(2014) 467, 17.7.2014.

                     (4)
                  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

    ---documentbreak---

               EURÓPSKA KOMISIA
            V Bruseli14. 9. 2015
            COM(2015) 430 final
            PRÍLOHA
            k
            návrhu rozhodnutia Rady
            o uzavretí Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

               PRÍLOHA

               k

               návrhu rozhodnutia Rady

               o uzavretí Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

               DOHODA

               medzi Európskou úniou a Palauskou republikou o zrušení vízovej povinnosti pri krátkodobých pobytoch

               EURÓPSKA ÚNIA, ďalej len „Únia“ alebo „EÚ“, a

               PALAUSKÁ REPUBLIKA, ďalej len „Palau“,

               ďalej spoločne len „zmluvné strany",

               S CIEĽOM ďalej rozvíjať priateľské vzťahy medzi zmluvnými stranami a želajúc si zjednodušiť cestovanie zabezpečením vstupu a krátkodobého pobytu bez víz pre svojich občanov,

               SO ZRETEĽOM na nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti
                  1
               , a to okrem iného tak, že sa 19 tretích krajín vrátane Palau presúva na zoznam tretích krajín, ktorých štátni príslušníci sú oslobodení od vízovej povinnosti pri krátkodobých pobytoch v členských štátoch,

               MAJÚC NA PAMÄTI, že v článku 1 nariadenia (EÚ) č. 509/2014 sa uvádza, že oslobodenie týchto 19 krajín od vízovej povinnosti sa má uplatňovať od dátumu nadobudnutia platnosti dohody o oslobodení od vízovej povinnosti, ktorá sa uzavrie s Úniou,

               ŽELAJÚC SI zabezpečiť zásadu rovnakého zaobchádzania so všetkými občanmi EÚ,

               ZOHĽADŇUJÚC, že na osoby cestujúce na účely vykonávania platenej činnosti počas ich krátkodobého pobytu sa táto dohoda nevzťahuje, a preto sa na túto kategóriu naďalej vzťahujú príslušné pravidlá práva Únie, vnútroštátneho práva členských štátov a vnútroštátneho práva Palau týkajúce sa vízovej povinnosti alebo oslobodenia od nej a prístupu k zamestnaniu,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               ČLÁNOK 1

               Účel

               Táto dohoda umožňuje občanom Únie a občanom Palau cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia.

               ČLÁNOK 2

               Vymedzenie pojmov

               Na účely tejto dohody:

               a)
                     „členský štát“ je ktorýkoľvek členský štát Únie s výnimkou Spojeného kráľovstva a Írska;

               b)
                     „občan Únie“ je štátny príslušník členského štátu vymedzeného v písmene a);

               c)
                     „občan Palau“ je každá osoba, ktorá má štátne občianstvo Palau;

               d)
                     „schengenský priestor“ je priestor bez vnútorných hraníc zahŕňajúci územia členských štátov vymedzených v písmene a), ktoré v plnom rozsahu uplatňujú schengenské acquis.

               ČLÁNOK 3

               Rozsah pôsobnosti

               1.
                     Občania Únie, ktorí sú držiteľmi platného bežného, diplomatického, služobného, úradného alebo špeciálneho pasu vydaného členským štátom, môžu vstúpiť na územie Palau a zdržiavať sa na ňom bez víz počas obdobia vymedzeného v článku 4 ods. 1.

               Občania Palau, ktorí sú držiteľmi platného bežného, diplomatického, služobného, úradného alebo špeciálneho pasu vydaného Palau, môžu vstúpiť na územie členských štátov a zdržiavať sa na ňom bez víz počas obdobia vymedzeného v článku 4 ods. 2.

               2.
                     Odsek 1 tohto článku sa nevzťahuje na osoby cestujúce na účely vykonávania platenej činnosti.

               V prípade tejto kategórie osôb sa môže každý členský štát sám rozhodnúť, či občanom Palau uloží vízovú povinnosť alebo ju zruší v súlade s článkom 4 ods. 3 nariadenia Rady (ES) č. 539/2001
                  2
               .

               V prípade tejto kategórie osôb sa môže Palau rozhodnúť, či občanom jednotlivých členských štátov uloží vízovú povinnosť alebo ju zruší v súlade so svojím vnútroštátnym právom.

               3.
                     Zrušenie vízovej povinnosti stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Palau si vyhradzujú právo nepovoliť vstup na svoje územie a krátkodobý pobyt na svojom území v prípade nesplnenia jednej alebo viacerých uvedených podmienok.

               4.
                     Zrušenie vízovej povinnosti sa uplatňuje bez ohľadu na spôsob dopravy použitý na prekročenie hraníc zmluvných strán.

               5.
                     Záležitosti, na ktoré sa nevzťahuje táto dohoda, sa spravujú právom Únie, vnútroštátnym právom členských štátov a vnútroštátnym právom Palau.

               ČLÁNOK 4

               Dĺžka pobytu

               1.
                     Občania Únie sa môžu zdržiavať na území Palau najviac 90 dní v rámci akéhokoľvek 180-dňového obdobia.

               2.
                     Občania Palau sa môžu zdržiavať na území členských štátov plne uplatňujúcich schengenské acquis najviac 90 dní v rámci akéhokoľvek 180-dňového obdobia. Toto obdobie sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.

               Občania Palau sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, najviac 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.

               3.
                     Touto dohodou nie je dotknutá možnosť Palau a členských štátov predĺžiť obdobie pobytu na viac ako 90 dní v súlade s ich príslušným vnútroštátnym právom a právom Únie.

               ČLÁNOK 5

               Územná pôsobnosť

               1.
                     Pokiaľ ide o Francúzsku republiku, táto dohoda sa vzťahuje iba na európske územie Francúzskej republiky.

               2.
                     Pokiaľ ide o Holandské kráľovstvo, táto dohoda sa vzťahuje iba na európske územie Holandského kráľovstva.

               ČLÁNOK 6

               Spoločný výbor pre správu dohody

               1.
                     Zmluvné strany zriadia spoločný výbor odborníkov (ďalej len „výbor“) zložený zo zástupcov Únie a Palau. Úniu zastupuje Európska komisia.

               2.
                     Výbor okrem iného plní tieto úlohy:

               a)
                     monitoruje vykonávanie tejto dohody;

               b)
                     navrhuje zmeny tejto dohody alebo dodatky k nej;

               c)
                     urovnáva spory vyplývajúce z výkladu alebo uplatňovania tejto dohody;

               3.
                     Výbor sa schádza vždy, keď je to potrebné, na žiadosť jednej zo zmluvných strán.

               4.
                     Výbor prijme svoj rokovací poriadok.

               ČLÁNOK 7

               Vzťah medzi touto dohodou a existujúcimi dvojstrannými dohodami o zrušení vízovej povinnosti medzi členskými štátmi a Palau

               Táto dohoda má prednosť pred akýmikoľvek dvojstrannými dohodami alebo dohovormi uzavretými medzi jednotlivými členskými štátmi a Palau, pokiaľ sa vzťahujú na záležitosti patriace do rozsahu pôsobnosti tejto dohody.

               ČLÁNOK 8

               Záverečné ustanovenia

               1.
                     Zmluvné strany ratifikujú alebo schvália túto dohodu v súlade so svojimi príslušnými vnútornými postupmi a dohoda nadobudne platnosť prvým dňom druhého mesiaca po dni neskoršieho z dvoch oznámení, ktorými si zmluvné strany navzájom oznámia ukončenie týchto postupov.

               Táto dohoda sa predbežne vykonáva odo dňa nasledujúceho po dni jej podpísania.

               2.
                     Táto dohoda sa uzatvára na neurčitý čas. Možno ju vypovedať v súlade s odsekom 5.

               3.
                     Túto dohodu je možné zmeniť písomnou dohodou zmluvných strán. Zmeny nadobudnú platnosť potom, ako si zmluvné strany navzájom oznámia ukončenie svojich vnútorných postupov potrebných na tento účel.

               4.
                     Každá zmluvná strana môže úplne alebo čiastočne pozastaviť vykonávanie tejto dohody, najmä z dôvodov verejného poriadku, ochrany národnej bezpečnosti alebo ochrany verejného zdravia, nelegálneho prisťahovalectva alebo opätovného zavedenia vízovej povinnosti ktoroukoľvek zo zmluvných strán. Zmluvná strana rozhodnutie o pozastavení vykonávania dohody oznámi druhej zmluvnej strane najneskôr dva mesiace pred plánovaným nadobudnutím jeho platnosti. Zmluvná strana, ktorá pozastavila vykonávanie tejto dohody, v prípade pominutia dôvodov pozastavenia o tom okamžite informuje druhú zmluvnú stranu a pozastavenie zruší.

               5.
                     Každá zmluvná strana môže túto dohodu vypovedať písomným oznámením druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.

               6.
                     Palau môže pozastaviť vykonávanie tejto dohody alebo túto dohodu vypovedať len vo vzťahu ku všetkým členským štátom.

               7.
                     Únia môže pozastaviť vykonávanie tejto dohody alebo túto dohodu vypovedať len vo vzťahu ku všetkým svojim členským štátom.

               V dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Zmluvné strany berú na vedomie úzke vzťahy medzi Európskou úniou a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a vývoju schengenského acquis.

               Za týchto okolností je žiaduce, aby orgány Nórska, Islandu, Švajčiarska, Lichtenštajnska na jednej strane a Palau na strane druhej bezodkladne uzatvorili dvojstranné dohody o zrušení vízovej povinnosti pri krátkodobých pobytoch s podobnými podmienkami, aké boli dohodnuté v tejto dohode.

               SPOLOČNÉ VYHLÁSENIE TÝKAJÚCE SA VÝKLADU KATEGÓRIE OSÔB CESTUJÚCICH NA ÚČELY VYKONÁVANIA PLATENEJ ČINNOSTI, KTORÁ JE UVEDENÁ V ČLÁNKU 3 ODS. 2 TEJTO DOHODY

               So želaním zabezpečiť jednotný výklad sa zmluvné strany dohodli, že na účely tejto dohody do kategórie osôb vykonávajúcich platenú činnosť patria osoby, ktoré ako zamestnanci alebo poskytovatelia služieb vstupujú na územie druhej zmluvnej strany na účely vykonávania zárobkovej alebo odplatnej činnosti.

               Do tejto kategórie by nemali patriť:

               –
                     podnikatelia, t. j. osoby cestujúce na účely obchodného rokovania (bez toho, aby boli zamestnané v krajine druhej zmluvnej strany),

               –
                     športovci alebo umelci vykonávajúci činnosť ad hoc,

               –
                     novinári, ktorých vyslali médiá z ich krajiny pobytu, a

               –
                     vnútropodnikoví stážisti.

               Vykonávanie tohto vyhlásenia monitoruje v rámci svojich povinností podľa článku 6 tejto dohody spoločný výbor, ktorý môže navrhnúť úpravy, ak to na základe skúseností zmluvných strán považuje za nutné.

               SPOLOČNÉ VYHLÁSENIE TÝKAJÚCE SA VÝKLADU OBDOBIA 90 DNÍ V RÁMCI AKÉHOKOĽVEK 180-DŇOVÉHO OBDOBIA, KTORÉ JE STANOVENÉ V ČLÁNKU 4 TEJTO DOHODY

               Zmluvné strany sa dohodli, že obdobie najviac 90 dní v rámci akéhokoľvek 180-dňového obdobia, ktoré je stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke najviac 90 dní.

               SPOLOČNÉ VYHLÁSENIE TÝKAJÚCE SA INFORMOVANIA OBČANOV O DOHODE O ZRUŠENÍ VÍZOVEJ POVINNOSTI

               Uznávajúc význam transparentnosti pre občanov Európskej únie a občanov Palau, sa zmluvné strany dohodli, že zabezpečia úplné šírenie informácií o obsahu a dôsledkoch dohody o zrušení vízovej povinnosti, ako aj o záležitostiach, ktoré s ňou súvisia, napríklad o podmienkach vstupu.

               _________________

                     (1)
                  Ú. v. EÚ L 149, 20.5.2014, s. 67.

                     (2)
                  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).


|

52010PC0154

Návrh rozhodnutie Rady z ..., o uzatvorení dohody vo forme výmeny listov medzi Európskou úniou a Čilskou republikou o uzatvorení dohovoru o zachovaní populácie mečiara v juhovýchodnom Tichom oceáne  /* KOM/2010/0154 v konečnom znení - NLE 2010/0084 */

	[pic] | EURÓPSKA KOMISIA |Brusel, 19.4.2010KOM(2010)154 v konečnom znení2010/0084 (NLE)NávrhROZHODNUTIE RADYz ...,o uzatvorení dohody vo forme výmeny listov medzi Európskou úniou a Čilskou republikou o uzatvorení dohovoru o zachovaní populácie mečiara v juhovýchodnom Tichom oceáneDÔVODOVÁ SPRÁVANa základe sťažnosti zo strany Španielskeho národného zväzu majiteľov rybárskych lodí s dlhými lovnými šnúrami (ANAPA) začala Európska komisia prešetrenie podľa nariadenia Rady č. 3286/94 (nariadenie o prekážkach obchodu). Oznámenie o začatí bolo uverejnené 10. júla 1998. Európska komisia uverejnila 23. marca 1999 správu o prešetrení, z ktorej vyplýva, že čilské postupy, podľa ktorých sa nepovoľuje vstup plavidlám loviacim mečiara v juhovýchodnom Tichom oceáne do čilských prístavov sú v rozpore s článkom V Všeobecnej dohody o clách a obchode (GATT) z roku 1994.Na základe rozhodnutia Komisie 2000/296/ES z 5. apríla 2000 o čilskom zákaze vykládky úlovkov mečiara plavidlami Spoločenstva v čilských prístavoch, začala Európska komisia konanie na urovnanie sporov v rámci WTO voči Čile.V reakcii na tento prípad požiadalo Čile, aby sa určité otázky predložili v rámci povinného konania na urovnávanie sporov podľa dohovoru OSN o morskom práve. Čile a Spoločenstvo následne predložili 19. decembra 2000 osobitnej komore medzinárodného tribunálu pre morské právo (ITLOS) spor týkajúci sa zachovania a udržateľného využívania populácie mečiara v juhovýchodnom Tichom oceáne.Európska komisia a Čile dosiahli 25. januára 2001 dočasnú dohodu, v rámci ktorej sa strany dohodli na paralelnom pozastavení postupov WTO a ITLOS.V apríli 2008 prijala Rada rozhodnutie, ktorým sa Komisia oprávňuje viesť rokovania s Čile v mene Európskeho spoločenstva s cieľom dosiahnuť konečnú dohodu o novom rámci spolupráce v oblasti rybolovu.Dňa 30. októbra 2008 Komisia predložila pracovnej skupine Rady pre vnútornú a vonkajšiu politiku rybného hospodárstva znenie dohovoru, na ktorom sa strany dohodli, pokiaľ ide o zachovanie populácie mečiara v juhovýchodnom Tichom oceáne. Novým dohovorom sa zaručí prístup do určených čilských prístavov, pokiaľ ide o operácie prekládky a vykládky, ako aj na logistické účely, rybárskym plavidlám plaviacim sa pod vlajkou členských štátov, ktoré vykonávajú svoje rybolovné činnosti vo vodách juhovýchodného Tichého oceána. Novým dohovorom sa nespochybňujú príslušné kompetencie existujúcich regionálnych organizácií riadenia rybolovu, ktoré sú už ustanovené (Medziamerická komisia pre tropické tuniaky – IATTC), ani kompetencie tých organizácií, ktoré sú v štádiu ich zriaďovania (regionálna organizácia riadenia rybolovu v južnom Tichom oceáne – SPRFMO).Komisia predložila pracovnej skupine Rady pre vnútornú a vonkajšiu politiku rybného hospodárstva výsledky bilaterálnych technických rozhovorov s Čile, ktoré sa uskutočnili 5. - 6. októbra 2009 v New Yorku. Strany parafovali technickú prílohu I k dohovoru obsahujúcu podrobné postupy, ktoré majú plavidlá EÚ loviace mečiare dodržiavať pri vstupe do určených čilských prístavov. Tieto postupy sú v súlade s modernými opatreniami FAO týkajúcimi sa prístavných štátov.Medzitým obidve strany spoločne stiahli príslušný podnet predložený tribunálu ITLOS. Osobitná komora ITLOS oznámila 16. decembra 2009 prerušenie prípadu v súlade so spoločnou žiadosťou Čile a EÚ.Navyše sa pripravuje spoločné stiahnutie podnetu v rámci WTO (WT/DS/193 – opatrenia ovplyvňujúce tranzit a dovoz mečiara). Komisia však v tomto štádiu nenavrhne uzatvorenie prípadu nariadenia o prekážkach obchodu. Komisia plánuje navrhnúť stiahnutie prípadu až po formálnom uzatvorení dohody príslušnými orgánmi EÚ a Čile a za predpokladu, že sa ustanovenia týkajúce sa prístupu plavidiel EÚ loviacich mečiara na šírom mori v juhovýchodnom Tichom oceáne do čilských prístavov vykonávali uspokojivým spôsobom a v rozumnom časovom období.Komisia by mala vyzvať členské štáty a Európsky parlament, aby začali príslušné postupy uzatvorenia dohody. Medzitým, s cieľom zabezpečiť, aby sa prístup plavidiel EÚ loviacich mečiara do určených čilských prístavov aj naďalej neomeškával, je potrebné predbežne vykonávať dohovor, pre ktorý sa navrhlo paralelné, avšak samostatné rozhodnutie Rady.2010/0084 (NLE)NávrhROZHODNUTIE RADYz...,o uzatvorení dohody vo forme výmeny listov medzi Európskou úniou a Čilskou republikou o uzatvorení dohovoru o zachovaní populácie mečiara v juhovýchodnom Tichom oceáneRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a),so zreteľom na návrh Európskej komisie,so zreteľom na súhlas Európskeho parlamentu[1],keďže:1.  Cieľom Európskej únie je uzatvárať rámcové dohody o spolupráci v oblasti rybného hospodárstva s tretími krajinami, aby sa zabezpečilo zachovanie a udržateľné riadenie druhov spoločného záujmu a prístup plavidiel EÚ do prístavov tretích krajín na vykonávanie operácií prekládky a vykládky, ako aj na logistické účely.2.  Rada oprávnila 4. apríla 2008 Komisiu otvoriť rokovania s Čilskou republikou na zachovanie populácie mečiara v juhovýchodnom Tichom oceáne. Rokovania sa úspešne skončili parafovaním dohovoru o zachovaní a riadení populácie mečiara v juhovýchodnom Tichom oceáne a jeho podrobnej prílohy I.3.  V súlade s rozhodnutím Rady 2010/XXX z [...][2] sa dohovor medzi Európskou úniou a Čilskou republikou o zachovaní populácie mečiara v juhovýchodnom Tichom oceáne predbežne vykonáva, následne po výmene listov s Čile, kým sa neskôr neuzatvorí dohoda.4.  Je v záujme Európskej únie, aby v súčasnosti uzatvorila dohodu vo forme výmeny listov s Čile,PRIJALA TOTO ROZHODNUTIE:Článok 1Dohoda vo forme výmeny listov medzi Európskou úniou a Čilskou republikou o uzatvorení dohovoru medzi Európskou úniou a Čilskou republikou o zachovaní populácie mečiara v juhovýchodnom Tichom oceáne sa týmto v mene Európskej únie schvaľuje.Znenie tejto dohody vo forme výmeny listov medzi Európskou úniou a Čile je pripojené k tomuto rozhodnutiu.Článok 2Európska komisia sa v mene Európskej únie oprávňuje podpísať list Európskej únie uvedený v článku 1 a určiť osoby, ktoré sú splnomocnené na pristúpenie k podpisu.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie sa uverejní v Úradnom vestníku Európskej únie .Toto rozhodnutie je určené členským štátom.V BruseliZa RadupredsedaPRÍLOHADOHODA VO FORME VÝMENY LISTOVmedzi Európskou úniou a Čilskou republikou o uzatvorení dohovoru o zachovaní populácie mečiara v juhovýchodnom Tichom oceáneA. List Európskej únieVážená pani/vážený pán,mám tú česť odvolať sa na rokovania, ktoré sa konali 15. a 16. októbra 2008 v Bruseli medzi Európskou úniou a Čilskou republikou, ktoré viedli k dohovoru o zachovaní populácie mečiara v juhovýchodnom Tichom oceáne (ďalej len „dohovor“), ako aj na bilaterálne technické diskusie, ktoré sa konali 5. a 6. októbra 2009 v New Yorku.Medzi Európskou úniou a Čile sa dosiahla táto dohoda:i) obidve strany schválili uvedený dohovor, na ktorom sa dohodli 15. – 16. októbra 2008 vrátane podrobnej prílohy I schválenej 5. – 6. októbra 2009 v New Yorku,ii) uvedené dokumenty a informácie tvoria neodlučiteľnú súčasť tejto dohody vo forme výmeny listov:a) dohovor uzatvorený 15.-16. októbra 2008 v Bruseli zmenený a doplnený:b) podrobnou prílohou I k dohovoru odsúhlasenou na bilaterálnom technickom zasadnutí 5. – 6. októbra 2009 v New Yorku,c) verbálnou nótou Čile z 23. novembra 2009, ktorou sa vymedzujú čilské prístavy Arica, Antofagasta a Punta Arenas pre prístup plavidiel EÚ loviacich mečiara na šírom mori v juhovýchodnom Tichom oceáne, v súvislosti s bodom xi) prílohy uvedenej v písmene b),Bol by som Vám zaviazaný, keby ste potvrdili prijatie tohto listu a potvrdili, že tento list a Vaša odpoveď predstavujú dohodu medzi Čile a Európskou úniou o uzatvorení dohovoru.Táto dohoda sa uplatňuje odo dňa nasledujúceho po dni Vašej odpovede.Prijmite, prosím, prejav mojej najhlbšej úcty.Za Európsku úniuB. List Čilskej republikyVážená pani/vážený pán,mám tú česť potvrdiť prijatie Vášho listu dnešného dátumu tohto znenia:„Mám tú česť odvolať sa na rokovania, ktoré sa konali 15. a 16. októbra 2008 v Bruseli medzi Európskou úniou a Čilskou republikou, ktoré viedli k dohovoru o zachovaní populácie mečiara v juhovýchodnom Tichom oceáne (ďalej len „dohovor“), ako aj na bilaterálne technické diskusie, ktoré sa konali v5. a 6. októbra 2009 v New Yorku.Medzi Európskou úniou a Čile sa dosiahla táto dohoda:i) obidve strany schválili uvedený dohovor, na ktorom sa dohodli 15. – 16. októbra 2008 vrátane podrobnej prílohy I schválenej 5. – 6. októbra 2009 v New Yorku,ii) uvedené dokumenty a informácie tvoria neodlučiteľnú súčasť tejto dohody vo forme výmeny listov:a) dohovor uzatvorený 15. – 16. októbra 2008 v Bruseli zmenený a doplnený:b) podrobnou prílohou I k dohovoru odsúhlasenou na bilaterálnom technickom zasadnutí 5. – 6. októbra 2009 v New Yorku,c) verbálnou nótou Čile z 23. novembra 2009, ktorou sa vymedzujú čilské prístavy Arica, Antofagasta a Punta Arenas pre prístup plavidiel EÚ loviacich mečiara na šírom mori v juhovýchodnom Tichom oceáne, v súvislosti s bodom xi) prílohy uvedenej v písmene b),Bol by som Vám zaviazaný, keby ste potvrdili prijatie tohto listu a potvrdili, že tento list a Vaša odpoveď predstavujú dohodu medzi Čile a Európskou úniou o uzatvorení dohovoru.Táto dohoda sa uplatňuje odo dňa nasledujúceho po dni Vašej odpovede.“Mám tú česť potvrdiť, že Váš list a Vaša odpoveď predstavujú dohodu medzi Čile a Európskou úniou.Prijmite, prosím, prejav mojej najhlbšej úcty.Za Čilskú republiku[1] Ú. v. EÚ C , , s. .[2] Ú. v. EÚ L , , s. .


Dôležité právne oznámenie

|

52006PC0288

Návrh rozhodnutia Rady ktorým sa členské štáty v záujme Európskeho spoločenstva splnomocňujú na ratifikáciu konsolidovaného znenia Dohovoru Medzinárodnej organizácie práce o pracovných normách v námornej doprave z roku 2006  /* KOM/2006/0288 v konečnom znení - CNS 2006/0103 */

	[pic] | KOMISIA EURÓPSKYCH SPOLOČENSTIEV |Brusel, 15.6.2006KOM(2006) 288 v konečnom znení2006/0103 (CNS)NávrhROZHODNUTIA RADYktorým sa členské štáty v záujme Európskeho spoločenstva splnomocňujú na ratifikáciu konsolidovaného znenia Dohovoru Medzinárodnej organizácie práce o pracovných normách v námornej doprave z roku 2006(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Konsolidované znenie Dohovoru Medzinárodnej organizácie práce (ďalej len „MOP“) o pracovných normách v námornej doprave (ďalej len „dohovor z roku 2006“) bolo 23. februára 2006 prijaté v Ženeve na stretnutí Medzinárodnej konferencie práce MOP, ktoré sa týkalo námorných záležitostí a ktoré na svojom 94. zasadnutí zvolala správna rada Medzinárodného úradu práce. V januári 2001 MOP začala s konsolidáciou a aktualizáciou noriem v námornej doprave, ktoré sú obsiahnuté v súčasných dohovoroch a odporúčaniach, aby sa na konferencii organizácie mohol prijať jediný právny nástroj, a to konsolidované znenie dohovoru o pracovných normách v námornej doprave. Cieľom tohto dohovoru je zaviesť minimálne medzinárodné normy pre celé odvetvie, ktoré by boli jednoduché, jasné, súdržné, prijateľné a uplatniteľné a predstavovali by základ pre zostavenie kódexu pracovných podmienok. Utíchajúci záujem o povolanie námorníka a ľudský faktor pri nehodách v námornej doprave boli dôvodom novelizácie uplatniteľných sociálnych noriem. V námornom priemysle pracuje na celom svete viac ako 1,2 mil. ľudí a toto odvetvie má zásadný význam pre svetovú ekonomiku, pretože predstavuje 90 % objemu obchodu. Hlavným cieľom dohovoru z roku 2006 je dosiahnuť a zachovať rovnaké podmienky v odvetví námornej dopravy podporovaním dôstojných životných a pracovných podmienok pre námorníkov a spravodlivejších celosvetových konkurenčných podmienok, a tým zvýšiť nízky počet ratifikácií mnohých dohovorov v oblasti pracovných noriem v námornej doprave. V rámci koordinácie EÚ bola následne skontrolovaná súdržnosť a zlučiteľnosť ustanovení MOP a acquis communautaire. To sa týkalo najmä oblasti koordinácie systémov sociálneho zabezpečenia, ktorá patrí do výlučnej právomoci Spoločenstva plynúcej z nariadenia 1408/71/EHS zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva, ktoré bolo prijaté podľa článku 42 Zmluvy o ES. Nariadenie 1408/71 zo 14. júna 1971 bolo nahradené nariadením 883/2004/ES a jeho uplatňovanie sa rozšírilo na štátnych príslušníkov tretích krajín nariadením 859/2003. V nariadení 1408/71 sú v článku 13 ods. 2 písm. c) a článku 14 písm. b) obsiahnuté osobitné ustanovenia pre námorníkov. V nariadení 859/2003 z 1. júna 2003 sa pre štátnych príslušníkov tretích krajín stanovujú uplatniteľné pravidlá a poskytujú sa im rovnaké práva ochrany v oblasti sociálneho zabezpečenia, aké majú pri sťahovaní v rámci EÚ občania Únie. Podľa textu MOP nesú zodpovednosť vlajkový štát aj štát pobytu, avšak podľa právnych predpisov EÚ sa pre rôzne oblasti sociálneho zabezpečenia označuje vlajkový štát spravidla za krajinu, ktorej právne predpisy v oblasti sociálneho zabezpečenia by sa mali uplatňovať podľa nariadenia 1408/71 a nariadenia 883/2004. Na reguláciu možnej právnej kolízie medzi dohovorom z roku 2006 a acquis communautaire o koordinácii systémov sociálneho zabezpečenia bola počas Prípravnej technickej konferencie o námornej doprave konanej v Ženeve (13. – 24. septembra 2004) do textu dohovoru zaradená ochranná doložka. Prostredníctvom tejto doložky by sa malo zabezpečiť, aby v oblasti koordinácie systémov sociálneho zabezpečenia mali prednosť právne predpisy ES, ak sa v dohovore v tejto súvislosti stanovuje inak. V súlade s judikatúrou AETR Súdneho dvora o vonkajšej právomoci sa už členským štátom nepovoľuje z ich vlastnej iniciatívy ratifikovať dohovor z roku 2006, pretože jeho ustanovenia týkajúce sa koordinácie systémov sociálneho zabezpečenia ovplyvňujú výkon výlučnej právomoci Spoločenstva v tejto oblasti. S cieľom zabezpečiť dodržiavanie spoločnej právomoci Spoločenstva a členských štátov ustanovenej v zmluve Komisia v tejto súvislosti navrhuje, aby Rada v záujme Spoločenstva splnomocnila členské štáty na ratifikáciu dohovoru z roku 2006. |120 | Všeobecný kontext Dohovor z roku 2006 je v súlade s hlavným mandátom MOP, ku ktorému patrí zavedenie medzinárodných pracovných noriem v námornej doprave s prihliadnutím na podporu dôstojných pracovných podmienok pre námorníkov. V dohovore z roku 2006 sa zohľadňuje skutočnosť, že námorníci potrebujú vzhľadom na globálny charakter odvetvia námornej dopravy osobitnú ochranu. V dohovore z roku 2006 sa stanovujú pracovné normy v námornej doprave, ktoré sú rozdelené do 5 kategórií s týmito názvami: minimálne požiadavky pre prácu na palube; podmienky zamestnávania, ubytovanie a stravovacie služby, sociálna ochrana a starostlivosť a uplatňovanie a dodržiavanie ustanovení dohovoru. V texte sa uvádzajú práva námorníkov bez ohľadu na vlajku plavidla, na ktorom pracujú, a stanovujú sa povinnosti, ktoré musia splniť vlastníci lodí, vlajkové štáty, štáty, v ktorých sa nachádzajú príslušné prístavy, a štáty poskytujúce pracovnú silu. V dohovore z roku 2006 sa od vlajkových štátov vyžaduje, aby z dôvodu jeho implementácie zaviedli na základe certifikačnej schémy a pravidelných inšpekcií stabilný systém presadzovania. Keď príslušné orgány overia, že pracovné podmienky na palube spĺňajú vnútroštátne zákony a iné právne predpisy prijaté na implementáciu dohovoru z roku 2006, štáty vydajú lodiam plaviacim sa pod ich vlajkou osvedčenie. Dohovor z roku 2006 obsahuje doložku o „nie priaznivejšom zaobchádzaní“ s cieľom zabezpečiť, aby sa s loďami štátov, ktoré dohovor neratifikovali, nezaobchádzalo lepšie ako s loďami plaviacimi sa pod vlajkou štátu, ktorý dohovor ratifikoval. Z článkov 42, 71, 137 a 138 zmluvy je v mnohých oblastiach dohovoru z roku 2006 odvodená podstatná časť acquis communautaire. Veľká časť ustanovení dohovoru z roku 2006 sa týka záležitostí, ktoré patria do spoločnej právomoci. K výkonu právomoci Spoločenstva dochádza okrem iného v oblastiach, ako sú napr. pracovné podmienky, rovnosť a nediskriminácia, ochrana zdravia, zdravotná starostlivosť, prevencia nehôd, sociálna starostlivosť, štátny prístavný dozor a presadzovanie ustanovení súvisiacich s pracovným časom námorníkov na palube lodí, ktoré sa zastavujú v prístavoch Spoločenstva. Treba poznamenať, že niektoré oblasti dohovoru, ako sú napr. požiadavky na ubytovanie, prijímanie zamestnancov a sprostredkovateľské agentúry, nie sú upravené osobitnými právnymi predpismi Spoločenstva. Pokiaľ ide o štátny prístavný dozor, v prílohe II (zoznam osvedčení a dokumentov) k smernici 1995/21/ES o štátnom lodnom prístavnom dozore sa odkazuje na dohovor 73 MOP o lekárskych vyšetreniach námorníkov a v prílohe VI (kritériá pre zadržanie lode) na dohovory MOP týkajúce sa potravín, pitnej vody, hygienických podmienok a vykurovania na lodi. V smernici 1995/21 sa v rámci definícií uvádza aj dohovor 147 MOP o obchodnom loďstve. Nahradenie existujúcich dohovorov MOP dohovorom z roku 2006 má priamy vplyv na smernicu 1995/21. |139 | Existujúce ustanovenia v oblasti návrhu V oblasti návrhu neexistujú žiadne ustanovenia. |141 | Súlad s inými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |219 | Nepodstatné. |Zhromažďovanie a využívanie expertízy |229 | Externá expertíza nebola potrebná. |230 | Hodnotenie vplyvu Nepodstatné. Nie je preto potrebné zvažovať viaceré možnosti. |PRÁVNE PRVKY NÁVRHU |305 | Zhrnutie navrhovaných opatrení V uplatňovaní pravidiel Spoločenstva týkajúcich sa oblastí, na ktoré sa vzťahuje dohovor z roku 2006, by sa malo pokračovať a zvyšku sveta by sa malo dať jasne najavo, aký význam Spoločenstvo prikladá dohovoru z roku 2006 a pracovným a životným podmienkam námorníkov. V súlade s predpismi o činnosti MOP sa postup podpisu pred ratifikáciou, ktorý sa uplatňuje na iných fórach, nahrádza postupom hlasovania (uplatneným na Medzinárodnej konferencii práce 23. februára 2006), ktorý je rovnocenný s postupom podpisu, avšak dohovor z roku 2006 ešte nenadobudol platnosť. K dohovoru z roku 2006 môžu pristúpiť len členské štáty. Európska komisia sa však v rámci koordinácie Európskej únie intenzívne zapojila do príprav a rokovaní v MOP. Z dôvodu tripartitnej povahy MOP sa rokovaní a hlasovania o prijatí dohovoru z roku 2006 zúčastnili štáty a zástupcovia zamestnávateľov a zamestnancov. Európska komisia bola zastúpená ako pozorovateľ a nezúčastnila sa rokovaní ako takých, vzala však na vedomie priaznivé hlasovanie členských štátov, ktoré sa zúčastnili rokovaní o dohovore z roku 2006, ako aj potrebu jeho čo najskoršieho nadobudnutia platnosti. Keďže v prípade právomoci v oblasti koordinácie systémov sociálneho zabezpečenia ide o právomoc Spoločenstva, Komisia navrhuje, aby Rada v záujme Spoločenstva splnomocnila na ratifikáciu dohovoru z roku 2006 tie členské štáty, ktoré sú v tejto oblasti viazané pravidlami Spoločenstva. Navrhované rozhodnutie preto členským štátom umožní bezodkladne prijať všetky opatrenia potrebné na ratifikáciu. |310 | Právny základ Článok 42 Zmluvy o ES |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z tohto(týchto) dôvodu(-ov). |331 | Nepodstatné. |332 | Nepodstatné. |Výber nástrojov |341 | Navrhované nástroje: iné. |342 | Ostatné prostriedky by neboli vhodné z tohto(týchto) dôvodu(-ov). Nepodstatné a neprimerané. |VPLYV NA ROZPOčET |409 | Návrh nemá žiaden vplyv na rozpočet Spoločenstva. |DOPLňUJÚCE INFORMÁCIE |570 | Podrobné vysvetlenie návrhu Nepodstatné. |1.  2006/0103 (CNS)NávrhROZHODNUTIA RADYktorým sa členské štáty v záujme Európskeho spoločenstva splnomocňujú na ratifikáciu konsolidovaného znenia Dohovoru Medzinárodnej organizácie práce o pracovných normách v námornej doprave z roku 2006RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 42 v spojení s prvou vetou prvého pododseku jej článku 300 ods. 2 a s prvým pododsekom jej článku 300 ods. 3,so zreteľom na návrh Komisie[1],so zreteľom na stanovisko Európskeho parlamentu[2],keďže:(1) Konsolidované znenie Dohovoru Medzinárodnej organizácie práce (ďalej len „MOP“) o pracovných normách v námornej doprave z roku 2006 bolo 23. februára 2006 prijaté v Ženeve na stretnutí Medzinárodnej konferencie práce MOP, ktoré sa týkalo námorných záležitostí.(2) Tento dohovor má v odvetví námornej dopravy na medzinárodnej úrovni veľký význam, pretože podporuje dôstojné životné a pracovné podmienky pre námorníkov a spravodlivejšie konkurenčné podmienky pre prevádzkovateľov a vlastníkov lodí, a je preto žiaduce, aby sa jeho ustanovenia uplatňovali čo najskôr.(3) V tomto novom právnom nástroji sa ustanovujú základy medzinárodného kódexu pracovných podmienok v námornej doprave, a to stanovením minimálnych pracovných noriem.(4) Európske spoločenstvo sa snaží zabezpečiť rovnaké podmienky v námornom priemysle.(5) V článku 19 ods. 8 stanov MOP sa uvádza, že „prijatie dohovoru alebo odporúčania konferenciou alebo ratifikácia dohovoru členom nemá v nijakom prípade nepriaznivý dopad na zákon, rozhodnutie, obyčaj alebo dohodu, ktoré upravujú výhodnejšie podmienky príslušných pracovníkov, než sú tie, ktoré upravuje dohovor alebo odporúčanie“.(6) Niektoré články dohovoru patria do výlučnej právomoci Spoločenstva v oblasti koordinácie systémov sociálneho zabezpečenia.(7) Spoločenstvo nemôže ratifikovať dohovor, pretože jeho stranami môžu byť len členské štáty.(8) Rada by preto mala splnomocniť členské štáty, ktoré sú viazané pravidlami Spoločenstva o koordinácii systémov sociálneho zabezpečenia na základe článku 42 zmluvy, na ratifikáciu dohovoru v záujme Spoločenstva, a to za podmienok ustanovených v tomto rozhodnutí,PRIJALA TOTO ROZHODNUTIE:Článok 1Členské štáty sa týmto splnomocňujú na ratifikáciu konsolidovaného znenia dohovoru MOP o pracovných normách v námornej doprave z roku 2006, ktoré bolo prijaté 23. februára 2006.Článok 2Členské štáty prijmú všetky potrebné opatrenia na uloženie svojich ratifikačných listín k dohovoru u generálneho riaditeľa Medzinárodného úradu práce do 31. decembra 2008. Rada do júna 2008 preskúma postup pri ratifikácii.Článok 3Toto rozhodnutie je určené členským štátom v súlade so Zmluvou o založení Európskeho spoločenstva.V BruseliZa Radupredseda [1] Ú. v. EÚ C […], […], s. […].[2] Ú. v. EÚ C […], […], s. […].


title: Návrh rozhodnutia Rady o dátume aplikácie smernice Rady 2003/48/ES zo dňa 3. júna 2003 o zdaňovaní príjmov z úspor vo forme úrokových platieb

text:
                     KOMISIA EURÓPSKYCH SPOLOČENSTIEV

                                                   Brusel, 25.06.2004
                                                   KOM(2004) 455 v konečnom znení

                                           Návrh

                                  ROZHODNUTIA RADY

     o dátume aplikácie smernice Rady 2003/48/ES zo dňa 3. júna 2003 o zdaňovaní príjmov
                             z úspor vo forme úrokových platieb

                                    (predložená Komisiou)

SK                                                                                SK
 ---pagebreak---                                               ODÔVODNENIE

     1.    V súlade s článkom 17 (2) smernice 2003/48/ES1, mali členské štáty aplikovať
           ustanovenia tejto smernice od 1. januára 2005 za predpokladu, že podmienky
           stanovené v tomto odstavci boli splnené. V súlade s článkom 17 (3), Rada musela
           jednohlasne rozhodnúť aspoň šesť mesiacov pred 1. januárom 2005, či táto
           podmienka bude splnená, vzhľadom na dátumy, kedy príslušné opatrenia nadobudnú
           účinnosť v tretích krajinách a na príslušných závislých alebo asociovaných
           územiach.

     2.    V júni 2004 Rada rozhodla, že podmienka pre aplikáciu ustanovení smernice od 1.
           januára 2005, stanovená v článku 17 (2), nebude splnená. Článok 17 (3) stanovuje, že
           ak Rada nerozhodne, že podmienky budú splnené, je nutné, aby jednajúc
           jednomyseľne podľa návrhu Komisie, prijala nový dátum pre účely odstavca 2.

     3.    Na základe záveru jednaní s tretími krajinami, uvedenými v článku 17 (2),
           a uisteniam, ktoré prezentovali všetky príslušné závislé alebo asociované územia, je
           Komisia toho názoru, že všetky tieto krajiny a územia budú schopné aplikovať
           opatrenia, ktoré sú ekvivalentné alebo také isté, ako opatrenia uvedené v smernici od
           1. júla 2005. Preto sa navrhuje prijať tento dátum za nový dátum pre účely článku 17
           (2). Tento nový dátum aplikácie bude tiež podliehať podmienkam, ktoré sú
           stanovené v článku 17 (2) (i) a (ii).

     1
          Ú. v. EÚ L 157, 26.6.2003, s. 38.

SK                                                 2                                               SK
 ---pagebreak---                                                   Návrh

                                            ROZHODNUTIA RADY

     o dátume aplikácie smernice Rady 2003/48/ES zo dňa 3. júna 2003 o zdaňovaní príjmov
                             z úspor vo forme úrokových platieb

     RADA EURÓPSKEJ ÚNIE,

     so zreteľom na smernicu 2003/48/ES2, a hlavne na článok 17 (3) tejto smernice,

     so zreteľom na návrh zo strany Komisie3,

     keďže:

     (1)      Článok 17 (2) smernice 2003/48/ES stanovuje podmienky pre aplikáciu ustanovení
              smernice od 1. januára 2005.

     (2)      Rada nerozhodla pred 1. júlom 2004, že podmienky stanovené v článku 17 (2)
              smernice 2003/48/ES budú splnené, s ohľadom na dátumy, kedy príslušné opatrenia
              nadobudnú platnosť v tretích krajinách a na príslušných závislých alebo asociovaných
              územiach.

     (3)      Článok 17 (3) smernice 2003/48/ES stanovuje, že ak Rada nerozhodne, že podmienka
              stanovená v odstavci 2 tohto článku bude splnená, je nutné, aby jednajúc
              jednomyseľne podľa návrhu Komisie, prijala nový dátum pre účely odstavca 2.

     (4)      Zdá sa, že každá z tretích krajín a závislých alebo asociovaných území, uvedených
              v článku 17 (2) smernice 2003/48/EC, bude schopná splniť podmienky stanovené
              v tomto odstavci do 1. júla 2005.

     (5)      Preto je nutné, aby bol dátum 1. júl 2005 prijatý za nový dátum pre účely článku 17
              (2) smernice 2003/48/ES, pričom tento dátum podlieha aj podmienkam, ktoré sú
              stanovené v tomto odstavci.

     PRIJALA TOTO ROZHODNUTIE:

                                                 Článok 1

     Dátum uvedený v článku 17 (2) smernice 2003/48/ES sa nahrádza dátumom 1. júl 2005.

     2
              Ú. v. EÚ L 157, 26.6.2003, s.38.
     3
              Ú. v. EÚ C […] […], s. […]

SK                                                  3                                                SK
 ---pagebreak---                                         Článok 2

     Toto rozhodnutie je určené členským štátom a bude zverejnené v Úradnom vestníku
     Európskej Únie.

     V Bruseli,

                                          Za Radu
                                          Prezident

SK                                          4                                          SK